

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

 พฤษภาคม ๒๕๖6

เรื่อง แจ้งปฏิทินการดำเนินงานการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค)
 ภาคเรียนที่ ๑ ปีการศึกษา ๒๕๖๖

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ๐๔/๒๓๗๘/๒๕๖6

ลงวันที่ ๑ พฤษภาคม ๒๕๖6 จำนวน 1 ชุด

 ตามที่กรมส่งเสริมการปกครองท้องถิ่นร่วมกับกองทุนเพื่อความเสมอภาคทางการศึกษา ได้จัดทำบันทึกข้อตกลงความร่วมมือเพื่อพัฒนาหลักประกันความเสมอภาคทางการศึกษาสำหรับผู้ขาดแคลนทุนทรัพย์ พิการ ด้อยโอกาส และการพัฒนาคุณภาพครู และสถานศึกษา เมื่อวันที่ 31 ตุลาคม 2565 โดยกรมส่งเสริมการปกครองท้องถิ่นรับผิดชอบในส่วนของการสนับสนุนข้อมูลเชื่อมโยงและพัฒนาฐานข้อมูลนักเรียน เพิ่มประสิทธิภาพกระบวนการคัดกรองความยากจน สนับสนุนติดตามการดำเนินงานของสถานศึกษาในสังกัดองค์กรปกครองส่วนท้องถิ่น นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษาว่า เพื่อให้การจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ภาคเรียนที่ ๑ ปีการศึกษา ๒๕๖๖ เป็นไปด้วยความเรียบร้อย จึงได้จัดทำปฏิทินและคู่มือการดำเนินงาน ประจำภาคเรียนที่ ๑ ปีการศึกษา ๒๕๖๖ จึงขอความร่วมมือจังหวัดแจ้งองค์กรปกครองส่วนท้องถิ่น ดังนี้

๑. แจ้งปฏิทินและคู่มือการดำเนินงานการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ภาคเรียนที่ ๑ ปีการศึกษา ๒๕๖๖ และกำกับติดตาม ให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงานดังกล่าว

๒. แจ้งให้ครูผู้ดูแลระบบ (Admin โรงเรียน) ในแต่ละสถานศึกษา ดำเนินการปรับปรุงและยืนยันตัวตนผู้ใช้งานซึ่งเป็นส่วนหนึ่งของมาตรการรักษาความปลอดภัยด้านข้อมูล

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒